Diari Oficial de la Generalitat Valenciana


Sumari del DOGV 7107, del 10-09-2013 (2013/8680)

Notificació del laude emés per la Junta Arbitral de Transports d'Alacant. Expedient número 029/13-A.
----------------------------------------------------------------------------------------------------

### Dades del document

Número de DOGV
:   7107

Data del DOGV
:   10-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8680


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 029/13-A. [2013/8680]  
Luis Felipe Suárez Jorcano, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Actiu Transport, SA, que s'ha dictat laude en l'expedient esmentat i, com que no és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Luis Felipe Suárez Jorcano. Vocals: Francisco Ortiz Gutiérrez i Miguel García Navarro, que justifica la seua absència. Secretària-vocal: Carolina Casal Asensio. Parts. Reclamant: Transportes Asturianos S. Coop. Ltda., representada per Antonio Gabaldón Giménez. Reclamada: Actiu Transport, SA, que no compareix a l'acte de vista.  
A Alacant, l'1 d'agost de 2013 i sent les 09.30 hores es constituïx la Junta Arbitral de Transports per part dels membres expressats al marge i amb l'assistència de les parts, per a resoldre l'expedient 029/13-A, i es procedix a la celebració de la vista oral respecte de la reclamació següent: impagament de ports. Incompareixença del demandat.   
  
Iniciada la vista oral pel president, es procedix a comprovar la identitat de la part compareixent i la qualitat amb què intervé.   
A la part reclamada li va ser notificada la demanda i la citació a vista per al dia 1 d'agost de 2013, per mitjà de l'exposició en el tauler d'edictes de l'Ajuntament del seu últim domicili conegut, i la publicació d'edicte en el Diari Oficial de la Comunitat Valenciana número 7062, de 8 de juliol de 2013, i que consta en l'expedient   
Concedida la paraula a la reclamant deixa basada la seua reclamació en els antecedents de fet següents:  
1. Ratificant-se en tots els motius de la seua demanda, manifesta que, com a conseqüència de les relacions comercials existents entre les parts, la reclamant va contractar amb la reclamada la realització de dos servicis de transport, amb origen a Siena (Itàlia) i destinació a Barcelona (Espanya), i amb origen a Chinchilla de Muzzana i destinació a Tres Cantos. Els servicis es van dur a terme sense cap incidència, i es van presentar a cobrament les factures número A-373 de 31-03-11, per un import de 1.475,00 euros, i la número A-911 de 30 de juny de 2011, de 2.006,00 euros.  
Fetes diverses gestions per al cobrament de les factures, no s'ha aconseguit cobrar el deute, per la qual cosa s'interposa la present demanda, amb la sol·licitud que, una vegada siga reconegut el seu dret, es condemne la reclamada al pagament de la quantitat de 3.481,60 euros.  
No existint mes al·legacions i havent sigut debatuda la demanda, es dóna per conclosa la vista.  
S'apliquen els fonaments jurídics següents:  
1. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: «es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i cap de les parts intervinents en el contracte no haguera manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat».   
  
2. La normativa nacional la complementa, quant als transports de caràcter internacional, el Conveni de 19 de maig de 1956 a què es va adherir Espanya per l'instrument del 12 de setembre de 1973 (Ministeri d'Assumptes Exteriors, BOE 07.05.1974, 109). Contracte de Transport Internacional de mercaderies per carretera (CMR), modificat pel protocol de 5 de juliol de 1978 a què es va adherir Espanya per l'instrument de 23 de setembre de 1982 (cap de l'Estat), publicat en el BOE de 18 de desembre de 1982 número 203, que establix per a qüestions de competència el que regula l'article 31.1.a. No obstant això, i atés que el CMR no constituïx una regulació completa i sistemàtica dels transports de mercaderies per carretera, les llacunes han de completar-se acudint a les normes materials internes dels estats, per la qual cosa, supletòriament seran aplicables, si és el cas, el Codi de Comerç, la LOTT i el seu reglament, i la resta de normes de procediment i de general aplicació.  
  
En este cas es dóna la circumstància que la contractació la fan empreses que tenen la residència o establiment a Espanya, lloc en què es produïx la contractació, per més que posteriorment la càrrega o descàrrega es produïsca en un país diferent.  
3. Atesa l'absència del vocal representant d'Empresas Cargadoras y Usuarios, que va excusar la seua assistència, el present laude es dicta de conformitat amb la previsió que conté l'apartat 7 de l'article 9, del ja mencionat Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la junta, a excepció del president, no impedirà que es dicte el laude».  
4. Quant a la competència territorial, referida als transports efectuats, diu l'article 31.1 del CMR: «Per a tots els litigis que puga donar lloc el transport regulat per este conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) El demandat té la residència habitual, el domicili principal o la sucursal d'agència per mitjà de la qual ha sigut conclòs el contracte de transport, i b) Hi està situat el lloc en què el transportista es va fer càrrec de la mercaderia o el lloc designat per a la seua entrega, i no podran triar-se més que estes jurisdiccions». En este mateix sentit assenyala la competència territorial de la junta arbitral en els articles 6 i 7.2 del reglament de la LOTT (RD 1211/90), referida al transport nacional.   
  
5. De la documentació aportada en la vista es deduïx que l'orde de càrrega establix expressament: «En cas de litigi o controvèrsia les dos parts acorden la submissió als tribunals de justícia d'Alacant capital, amb renúncia expressa a qualsevol altre fur que els poguera correspondre», cosa que determina la incompetència d'esta Junta Arbitral de Transports.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Desestimar la demanda interposada per Transportes Asturianos S. Coop. Ltda., representada per Antonio Gabaldón Giménez contra Actiu Transport, SA, ja que, dels fets relatats, els documents probatoris i les declaracions efectuades s'establix que les parts han renunciat expressament al fur, i esta Junta Arbitral no és competent per a conéixer de l'assumpte.   
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini dels dos mesos següents a la seua notificació, d'acord amb el que preveuen els articles del 40 al 43, ambdós inclosos, de la Llei 60/2003, de 23 de desembre, d'Arbitratge.  
Amb independència de tot l'anterior, dins dels 10 dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se'n l'execució forçosa, davant del Jutjat de 1a Instància d'Alacant, conforme establixen els articles 44 i 45 de la Llei 60/2003, de 23 de desembre, d'Arbitratge, i el 548 de la Llei 1/2000, de 7 de gener, d'Enjudiciament Civil.»  
Els dits terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
Alacant, 12 d'agost de 2013.- El president de la Junta Arbitral de Transports d'Alacant: Luis Felipe Suárez Jorcano.